-Մենք ունենք վագոն-տնակներում, կիսախարխուլ շենք-շինություններում, նախկին գործարանային հանրակացարաններում մի կերպ պատսպարված մոտ 3000 ընտանիք: Նրանք անօթևան են, բայց նրանց մի մասին պետությունը չի ճանաչում որպես երկրաշաժի հետևանքով անօթևաններ: Բայց դա վիճելի է, որովհետև եթե երկրաշարժը չլիներ, այդ տնակները չէին լինի, հետևաբար այս վիճակը չէր լինի: Մենք ունենք արտագաղթ, և որպես այդպիսին վերականգված քաղաք չունենք: Այսօր ունենք ընդամենը փլատակներով պատված Գյումրի, որտեղ երկրաշարժի հետևանքները դեռևս թարմ են: Այսինքն՝ քաղաքն ընդամենը բնակատեղի է, և պատահական չէր, որ վերջին ֆիլմը նկարելիս կադրերի ու դեկորացիայի խնդիր չեղավ, որովհետև, ինչպես 28 տարի առաջ, այսօր էլ շատ աղետալի տեսարաններ կան քաղաքում: Այսօր Գյուրիում ունենք մասսայական գործազրկություն, ծայրահեղ աղքատություն ու թշվառություն: